Babelscape/SREDFM huggingface dataset:
Τύμβος Μέισοου

300px|right|thumb|Η είσοδος του τύμβου
Ο Τύμβος Μέισοου (Maeshowe) ή Μέις Χάου (Maes Howe) είναι ένας νεολιθικός τύμβος που βρίσκεται στο νησί Μέινλαντ του συμπλέγματος των Ορκάδων νήσων της Σκωτίας. Ο τύμβος του Μέισοου αποτελείται από τους νεκρικούς θαλάμους, οι οποίοι είναι χαρακτηριστικοί των νεολιθικών θαλαμωτών τύμβων, και το ταφικό πέρασμα που επιτρέπει την πρόσβαση σε αυτόν, ενώ είναι καλυμμένα από 30 τόνους ψαμμίτη. Ο τύμβος του Μέισοου έχει δώσει το όνομά του σε αυτό τον τύπο θαλαμωτού τύμβου, ο οποίος δεν φέρει καμία ομοιότητα με οποιονδήποτε άλλο γνωστό σχέδιο θαλαμωτού τύμβου, τόσο στις Ορκάδες όσο και αλλού, ενώ είναι και ένας από τους μεγαλύτερους τάφους των Ορκάδων. Τα μνημεία γύρω από το Μέισοου, συμπεριλαμβανομένου και του Σκάρα Μπρε αποτελούν την  Καρδιά των Νεολιθικών Ορκάδων και ανακηρύχθηκαν από την UNESCO ως Μνημεία Παγκόσμιας Κληρονομιάς το 1999.

Ο τύμβος λεηλατήθηκε από τον Βίκινγκ πρίγκηπα Χάραλντ Μαντανταρσον (Harald Maddadarson) και τον Ρανγκβαλντ, πρίγκηπα του Μερ (Ragnvald, Earl of Moer), τον 12ο αιώνα, οι οποίοι, στο πέρασμά τους, άφησαν επιφραφές σε ρουνική γραφή στους τοίχους του τύμβου. Υπάρχουν πάνω από τριάντα μεμονωμένες επιγραφές γεγονός που τις καθιστά την μεγαλύτερη συλλογή στον κόσμο.

Η στέγη του τύμβου καταστράφηκε το 1861 από τους υπερενθουσιώδης αρχαιολόγους. Ευτυχώς, έκαναν σχετικά λίγη δομική ζημία και το μνημείο εξακολουθεί να αντιπροσωπεύει το σχέδιο και την κατασκευή που δεν βρίσκονται πουθενά αλλού στα Βρετανικά νησιά.
Θάλασσα του Σολομώντα

thumb|340px|Η Θάλασσα του Σολομώντα
Η Θάλασσα του Σολομώντα (Solomon Sea) βρίσκεται στον Ειρηνικό ωκεανό, μεταξύ της Νέας Γουινέας και των νήσων του Σολομώντος. Εκτείνεται σε 720.000 τετραγωνικά χιλιόμετρα και συμπεριλαμβάνει το Αρχιπέλαγος Λουισιάντε. Συνορεύει στα νότια με την Θάλασσα των Κοραλλίων, τη Θάλασσα του Βίσμαρκ βορειοδυτικά, και τον Ειρηνικό ωκεανό βορειοανατολικά. Ο πυθμένας της είναι σεισμογενής δίνοντας πολλούς ισχυρούς σεισμούς. Στις 2 Απριλίου του 2007 ένας τέτοιος σεισμός προκάλεσε Τσουνάμι που έπληξε τα Νησιά Σολομώντα. Όλα τα νησιά της Θάλασσας του Σολομώντα είναι ηφαιστειογενή. Πολλές σημαντικές μάχες έγιναν στη θαλάσσια περιοχή κατά τη διάρκεια του Β΄ Παγκόσμιου πολέμου. Το 1942 το αμερικανικό ναυτικό σε αποφασιστική ναυμαχία στην περιοχή νίκησε το ιαπωνικό ναυτικό. 


Κατηγορία:Γεωγραφία της Παπούα Νέας Γουινέας
Κατηγορία:Γεωγραφία των νήσων Σολομώντα
Σ
Ηρακλείδης ο Ερυθραίος

Ο Ηρακλείδης ο Ερυθραίος ήταν αρχαίος Έλληνας ιατρός που γεννήθηκε στις Ερυθρές της Ιωνίας και άκμασε περί τον 1ο αίώνα π.Χ.. Αναφέρεται ότι ανήκε στη σχολή του Ηροφίλου και ότι συνέγραψε τρία σημαντικά έργα:
:1. ""Περί της Ηροφιλίου αιρέσεως", έργο σε 7 βιβλία.
:2. "Περί κοινών νόσων"" και 
:3. Υπομνήματα και σχόλια γαι το Γ΄ και ΣΤ΄ βιβλίο των έργων "Περί επιδημιών" του Ιπποκράτη.
Ο Στράβων τον αναφέρει ως "«Ηροφίλιον ιατρόν σχολιαστήν του Απολλωνίου του Μυός»" και ορισμένοι μελετητές ότι υπήρξε μαθητής του Χρυσέρμου.
Ηρακλείδης ο Λύκιος

Ο Ηρακλείδης ο Λύκιος ήταν αρχαίος Έλληνας σοφιστής καταγόμενος από τη Λυκία και που άκμασε στην Αθήνα περί το τέλος του 2ου αιώνα (μ.Χ.). Λεγόταν ότι υπήρξε μαθητής του Ηρώδη και του Αριστοκλή. Φέρεται όμως να επαινείται ιδιαίτερα από τον Φιλόστρατο για το "απέρριτον" του λόγου του. Αφού και διατέλεσε στην Αθήνα καθηγητής της ρητορικής περί το τέλος του βίου του μετέβη στη Σμύρνη[2]. όπου και πέθανε σε ηλικία 80 ετών.<br>
Ο Ηρακλείδης αυτός θεωρήθηκε επίσης πολύ μελετηρός και εργατικός. Θεωρείται ο συγγραφέας του έργου ""Πόνου εγκώμιο" που ο Φιλόστρατος το χαρακτήρισε ως "φρόντισμα ουκ αηδές"".
Τάμεσης

Ο Τάμεσης ("Thames") είναι ποταμός που ρέει από τη νότια Αγγλία και χύνεται στη Βόρεια Θάλασσα. Γνωστός κυρίως ως ο ποταμός του κεντρικού Λονδίνου, ο Τάμεσης περνάει και από διάφορες άλλες σημαντικές πόλεις όπως η Οξφόρδη και το Ρέντινγκ.
Σαρκοφάγος της Αγίας Τριάδας

Η σαρκοφάγος της Αγίας Τριάδας είναι γραπτή ασβεστολιθική λάρνακα μήκους 137 εκ. πωρολίθινο τέχνεργο της Ύστερης Εποχής του Χαλκού, περίπου 1200 Π.Κ.Ε./π.Χ. (Υστερομινωική ΙΙΙ) και ανακαλύφθηκε στην Αγία Τριάδα Ηρακλείου, το 1903. Θεωρείται πιθανώς η πληρέστερη εικονογραφία θυσιαστικής τελετής του προ-ομηρικού κόσμου και στον τοιχογραφικό της διάκοσμο παρέχονται πληροφορίες για τα ταφικά έθιμα των ευγενών της περιόδου κατά την οποία η Κρήτη βρισκόταν υπό Μυκηναϊκή κυριαρχία. Εκτίθεται στο Αρχαιολογικό Μουσείο Ηρακλείου. Η σαρκοφάγος συνολικά συνδυάζει μινωικά και μυκηναϊκά χαρακτηριστικά ως προς τη θεματολογία και την τεχνοτροπική της απόδοση.

Η σαρκοφάγος υπήρξε αίνιγμα για τον μινωικό καλλιτεχνικό κανόνα από την εποχή της ανακάλυψής της το 1903. Είναι η μοναδική λάρνακα που ανακαλύφθηκε έως σήμερα, κατασκευασμένη από ασβεστόλιθο και επίσης η μοναδική που περιέχει σειρά αφηγηματικών σκηνών από μινωική ταφική τελετουργία. Ύστερες λάρνακες που απαντώνται στην περιοχή του Αιγαίου είναι διακοσμημένες με αφηρημένα σχέδια και μορφές. Οι τελευταίες ανασκαφές του 20ου αιώνα στην αρχαιολογική θέση που ανακαλύφθηκε και άλλα παράλληλα επιτρέπουν τη χρονολόγησή της ανάμεσα στο1370-1320 Π.Κ.Ε. Η συγκεκριμένη χρονολόγηση συμπίπτει με το τέλος της 18ης δυναστείας στην Αίγυπτο, περίοδο δηλαδή εκτενών επαφών μεταξύ Κρήτης και Αιγύπτου, γεγονός που επιτρέπει την επανεξέταση των καλλιτεχνικών και τεχνικών στοιχείων της σαρκοφάγου, όσον αφορά στη σχέση τους με ανάλογες αιγυπτιακές τεχνικές διακόσμησης ναών και τάφων, γνωστές ήδη από την 3η χιλιετία Π.Κ.Ε..
Ρίτερ

Το Ρίτερ (Ritter Island) είναι νησί στην Παπούα Νέα Γουινέα. Είναι ηφαιστειακό νησί με σχήμα ημισέληνου , βρίσκεται 100 χλμ βορειοανατολικά της Νέας Γουινέας και ανάμεσα στα νησιά Umboi και "Σακάρ" .Το ηφαίστειο είναι ενεργό με συχνές εκρήξεις, με τελευταία μεγάλη έκρηξη στις 31 Μαρτίου του 1888και την κατάρρευση μεγάλου τμήματος του. Πριν την κατάρρευση αυτή το νησί είχε κυκλικό σχήμα , ενώ δημιουργήθηκε και τσουνάμι που χτύπησε τις ακτές της Νέας Γουινέας σκοτώνοντας 3.000 ανθρώπους. Άλλες μεγάλες εκρήξεις έγιναν το 1972 και το 1974. Η τελευταία έκρηξη έγινε το 2006.
Τρόμπριαντ

right|350pxΤα Τρόμπριαντ (Trobriand Islands) σήμερα γνωστά σαν Kiriwina είναι νησιά και ατόλλες στην Παπούα Νέα Γουινέα . Βρίσκονται ανάμεσα στην ανατολική ακτή της Νέας Γουινέας και της θάλασσας των Κοραλλίων. Διοικητικά ανήκουν στην επαρχία "Milne". Τα σημαντικότερα νησιά είναι το "Kiriwina", το "Kaileuna", το "Vakuta" και το "Kitava".

Οι κάτοικοι των νησιών ζουν σε παραδοσιακά σπίτια και χωριά, η κοινωνική δομή τους βασίζεται στις γενεές και είναι μια παράδοση αιώνων. Ο πρώτος Ευρωπαίος που έφτασε στα νησιά ήταν το πλήρωμα του γαλλικού πλοίου "Εσπεράνς" το 1793. Τα νησιά ονομάστηκαν από τον καπετάνιο "Bruni d'Entrecasteaux" δίνοντας το όνομα του υπολοχαγού του "Denis de Trobriand". Στις αρχές του 20ού αιώνα πέρασε όπως κι όλη η περιοχή στο βρετανικό στέμμα . Στον Β΄ παγκόσμιο πόλεμο ο Μπρόνισλαβ Μαλινόβσκι (Bronislaw Malinowski) ήρθε στην Παπούα και τελικά στο Τρόμπριαντ να αρχίσει την μελέτη του ιθαγενούς πληθυσμού και πολιτισμού. Οι περιγραφές του των συστημάτων ανταλλαγής κηπουρικής, μαγικών και σεξουαλικών πρακτικών, έκαναν πολλούς ξένους ερευνητές να επισκεφτούν τα νησιά και να μελετήσουν άλλες πτυχές των πολιτισμών τους.
Σάρρεϋ

Το Σάρρεϋ (αγγλ.: "Surrey") είναι κομητεία στη νοτιοανατολική Αγγλία. Συνορεύει με το Μπέρκσαϊρ, το Κεντ, το Δυτικό Σάσσεξ και τη Μείζονα Περιοχή Λονδίνου. 
Η διοικητική πρωτεύουσα του Σάρρεϋ βρίσκεται στο Κίνγκστον του Λονδίνου, αλλά η ιστορική πρωτεύουσα είναι το Γκίλντφορντ. 
Ο πληθυσμός της περιοχής ανέρχεται στο 1,1 εκατομμύριο κατοίκους.
Ανήκει στην ευρύτερη περιοχή του Λονδίνου καλύπτεται με αχανείς δασώδεις εκτάσεις σε ποσοστό 22,4% θεωρείται η πιο δασώδης κομητεία ολόκληρης της Βρετανίας, οι εκτάσεις είναι πεδινές ιδιαίτερα στα βόρεια με ψηλότερο σημείο το Λέιθ Χιλ κοντά στο Ντόρκινγκ σε υψόμετρο 294 μέτρων.
Φίλιπ Κάρτερετ

Ο Φίλιπ Κάρτερετ ("Philip Carteret", 22 Ιανουαρίου 1733 – 21 Ιουλίου 1796) ήταν Άγγλος θαλασσοπόρος. 

Γεννήθηκε στο Τζέρσεϊ στις 22 Ιανουαρίου 1733 και πέθανε στις 21 Ιουλίου 1796 στο Σαουθάμπτον. Ήταν αξιωματικός του βρετανικού ναυτικού και εξερευνητής. Το 1776 πήρε μέρος στην εξερευνητική αποστολή του βρετανικού ναυτικού στον Ειρηνικό ωκεανό υπό την διοίκηση του Σάμιουελ Ουώλλις. Τα δύο πλοία της αποστολής χωρίστηκαν μόλις πέρασαν το στενό του Μαγγελάνου και ακολούθησαν διαφορετική πορεία. Ο Κάρτερετ ανακάλυψε τα Νησιά Κάρτερετ στα οποία έδωσε το όνομά του. Επέστρεψε στην Αγγλία το Μάρτιο του 1769.
Ηρακλείδης ο Κυμαίος

Ο Ηρακλείδης ο Κυμαίος ήταν αρχαίος Έλληνας ιστορικός συγγραφέας γεννημένος στην Κύμη Αιολίδας, που από το κυρίως έργο του χαρακτηριζόταν "«ο τα Περσικά συγγράψας»" για να μη συγχέεται με τον συνώνυμό του δάσκαλο της ρητορικής τον Λύκιο.
Κυριότερο σύγγραμμά του ήταν τα "«Περσικά»" που διακρίνονταν για την ακρίβεια και την παραστατική περιγραφή και που χρησίμευσαν ωε πηγή στους μεταγενέστερους συγγραφείς μεταξύ των οποίων και ο Πλούταρχος. Η χρονολογία όμως της ακμής του δεν είναι γνωστή.
Ρία Δελούτση

H Ρία Δελούτση (Ελευθερία Ντε Λούτζιο, Άργος Αργολίδας 11 Φεβρουαρίου 1944) είναι Ελληνίδα ηθοποιός του θεάτρου, του κινηματογράφου και της τηλεόρασης.
Έσσεξ

Το Έσσεξ (αγγλ.:"Essex") είναι κομητεία της ανατολικής Αγγλίας. Συνορεύει βόρεια με το Κέιμπριτζσαϊρ, δυτικά με το Χέρτφορντσαϊρ, και νότια με τη Μείζονα περιοχή Λονδίνου ενώ χωρίζεται μέσω της εκβολής του Τάμεση από το Κεντ. 
Το Τσέλμσφορντ είναι η πρωτεύουσα του Έσσεξ με πληθυσμό 110.000 κατοίκους, ενώ όλο το Έσσεξ αριθμεί συνολικά πάνω από 1,7 εκατομμύρια κατοίκους. 

Το βασίλειο του Έσσεξ ήταν ένα από τα πρώτα βασίλεια των Σαξόνων που ιδρύθηκαν από τον Ασγουίν (527) στα βόρεια του ποταμού Τάμεση από μια φυλή που ονομάζονταν Άγγλοι αλλά δεν ήταν τμήμα του βασιλείου της Ανατολικής Αγγλίας έγινε ανεξάρτητη κομητεία το 1889.

Το Έσσεξ στεγάζει το αεροδρόμιο του Στάνστεντ που εξυπηρετεί επιβάτες με άφιξη ή αναχώρηση από το Λονδίνο, καθώς δεν απέχει πάνω από 50 χλμ από το βορειοανατολικό τμήμα του Λονδίνου.
Πιτ Σάμπρας

thumb|right|150px|Ο Πιτ Σάμπρας
Ο Πιτ Σάμπρας ("Petros "Pete" Sampras", 12 Αυγούστου 1971) είναι Ελληνοαμερικανός αντισφαιριστής, ένας από τους κορυφαίους της ιστορίας της αντισφαίρισης.

Γεννήθηκε στην Ουάσινγκτον και ήταν ο τρίτος γιος Ελλήνων μεταναστών. Σε μικρή ηλικία άρχισε να ασχολείται με το τένις, ενώ από το 1978, οπότε και μετακόμισε στην Καλιφόρνια, άρχισε να προπονείται εντατικότερα. Εκεί προσέλαβε ως προπονητή του τον Φίσερ, ο οποίος διαμόρφωσε τον τρόπο παιχνιδιού του. Σε ηλικία 17 χρονών άρχισε να παίζει επαγγελματικά τένις.

Το 1990 κατέκτησε σε ηλικία μόλις 19 ετών το USA open. Συνολικά κατέκτησε 5 φορές το USA open, 7 φορές το Wimbledon και 2 φορές το Australian open. Παρέμεινε στο Νο. 1 της παγκόσμιας κατάταξης για 286 εβδομάδες (1993-1998). Ο αντίπαλος του ήταν ο εξίσου καλός τενίστας Αγκάσι, τον οποίο κέρδισε στα 20 από τα 34 παιχνίδια που βρέθηκαν αντίπαλοι. Το 2002 ανακοίνωσε την απόσυρσή του από την ενεργό δράση.

Είναι παντρεμένος από το 2000 με την Μπρίτζετ Ουίλσον και έχει δύο γιους.
Άντον Μπρούκνερ

Ο Γιόζεφ Άντον Μπρούκνερ ("Josef Anton Bruckner", Ansfelden 4 Σεπτεμβρίου 1824 - Βιέννη 11 Οκτωβρίου 1896) ήταν Αυστριακός συνθέτης και οργανίστας. Είναι γνωστός για τις συμφωνική και την εκκλησιαστική του μουσική. Η αναγνώριση του ως συνθέτη άργησε να έρθει, ενώ αποτέλεσε σημείο αναφοράς πολλών συνθετών των επόμενων γενεών. Η μουσική του είναι πρωτότυπη (παρόλο που μαρτυρά την επιρροή των Βάγκνερ και Μπετόβεν) και εύκολα αναγνωρίσιμη λόγω ορισμένων χαρακτηριστικών όπως π.χ. η συχνή και πολύ πρωτότυπη χρήση των χάλκινων πνευστών. Ο Μπρούκνερ ήταν επίσης γνωστός ως δάσκαλος και είχε ορισμένους φανατικούς οπαδούς στο ωδείο της Βιέννης, στο οποίο δίδαξε τα χρόνια 1868-1891. Ανάμεσα σε αυτούς τους οπαδούς συγκαταλέγονται ο Γκούσταβ Μάλερ (1860-1911) και ο Χούγκο Βολφ (1860-1903). 

Ο Μπρούκνερ υστερούσε σε αυτοπεποίθηση και αυτός ήταν ο λόγος που συχνά υπέκυπτε σε παροτρύνσεις "φίλων" να διορθώνει τις συμφωνίες του έτσι ώστε να τις κάνει πιο προσιτές προς το κοινό, πράγμα το οποίο δεν πετύχαινε και έτσι κατέληγε να αναλώνει πολύ χρόνο σε διορθώσεις. Η πρώτη του διεθνής αναγνώριση ως συνθέτη ήρθε το 1884, μετά από την πρώτη εκτέλεση έβδομης συμφωνίας σε μι μείζονα, η οποία είναι και το πιο γνωστό έργο του. Στη Βιέννη είχε δύο παντοτινούς αντιπάλους: τη φιλαρμονική ορχήστρα της Βιέννης που είχε απορρίψει τη δεύτερη συμφωνία σε ντο ελάσσονα (1871) ως «αδύνατη να παιχθεί» και την τρίτη σε ρε ελάσσονα (1873) ως «δυσνόητη», και τον σκληρό μουσικοκριτικό και φανατικά «αντιβαγκνερικό» Έντουαρντ Χάνσλικ ("Eduard Hanslick", 1825-1904) που σαμπόταρε τις εκτελέσεις έργων του Μπρούκνερ.
Λαοκόων

O Λαοκόων (του Λαοκόωντος, τον Λαοκόωντα με Ω και όχι με Ο) ήταν πρόσωπο της αρχαίας ελληνικής μυθολογίας, ένας από τους Τρώες ιερείς του Θυμβραίου Απόλλωνα. Ο Λαοκόων ήταν γιος του Κάπυος ή του Αντήνορα ή του Πριάμου ή του Ακοίτη, αδελφός του Αγχίση και σύζυγος της Αντιόπης.

Ο μικρός του ρόλος στο τέλος του Τρωικού Πολέμου ήταν ότι προειδοποίησε τους Τρώες (μάταια) να μη δεχθούν τον Δούρειο Ίππο (= ξύλινο άλογο) ως δώρο από τους Έλληνες: «Μια θανάσιμη απάτη είναι τούτη», είπε, «σκαρωμένη απ' τους Αχαιούς αρχηγούς!»
Ιερά Συμμαχία

Με τον όρο Ιερά Συμμαχία ή Ιερή Συμμαχία χαρακτηρίσθηκαν διάφορες συμμαχίες από την αρχαιότητα στις οποίες κύριο χαρακτηριστικό τους ήταν η πίστη και η αφοσίωση των συμβαλλομένων μερών αφενός αλλά και η μυστικότητα αυτών επί των συνομολογημένων. Γι΄ αυτό και τέτοιου είδους συμμαχίες τις συνομολογούσαν απ΄ ευθείας οι διάφοροι Ηγεμόνες και Βασιλείς μεταξύ τους, χαρακτηριζόμενες "ιερές", (κατά την έννοια απόλυτα σεβαστές) μη αποδεχόμενες καμίας μονομερούς αμφισβήτησης. Τέτοιες συμμαχίες διαπιστώνονται και στη Βίβλο με περισσότερο ομόδοξο θρησκευτικό χαρακτήρα.
Ιπποδάμεια του Οινομάου

Η Ιπποδάμεια του Οινομάου στην ελληνική μυθολογία ήταν η πανέμορφη κόρη του Οινομάου και της συζύγου του Ευαρέτης (κατ' άλλους σύζυγός του ήταν η Στερόπη, ή η Ευρυθόη, κόρη του Δαναού). Ο Οινόμαος όμως κατά βάθος δεν επιθυμούσε να παντρέψει την Ιπποδάμεια, γιατί κατά μία εκδοχή την είχε ερωμένη του και κατά άλλη εκδοχή είχε πιστέψει σε ένα χρησμό, σύμφωνα με τον οποίο ο γαμπρός του θα τον σκότωνε. Διακήρυσσε λοιπόν ότι θα έδινε ως σύζυγο την Ιπποδάμεια σε όποιον τον νικούσε σε αρματοδρομία. Επειδή όμως τα άλογα του Οινομάου είχαν θεϊκή δύναμη και αντοχή, ο Οινόμαος νικούσε πάντα τον αντίπαλό του και υποψήφιο μνηστήρα της Ιπποδάμειας. Στη συνέχεια, του έκοβε το κεφάλι. Αφού είχε καρφώσει ήδη δώδεκα κεφάλια σε πασσάλους γύρω από το ανάκτορό του, εμφανίσθηκε μπροστά του ο Πέλοπας και ζήτησε την Ιπποδάμεια για γυναίκα.

Ο Πέλοπας είχε φροντίσει να εξαγοράσει προηγουμένως τον Μυρτίλο, τον ηνίοχο του Οινομάου, υποσχόμενος ότι θα του έδινε το μισό βασίλειο ή την Ιπποδάμεια για μια νύχτα. Τότε ο Μυρτίλος αντικατέστησε τα καρφιά στον άξονα του εμπρόσθιου τροχού στο άρμα του βασιλιά με κέρινα, ή δεν έβαλε καθόλου καρφιά. Μόλις λοιπόν ξεκίνησε ο αγώνας, το τέθριππο του βασιλιά αναποδογύρισε και ο Οινόμαος σκοτώθηκε. Σύμφωνα όμως με άλλη εκδοχή του μύθου, ο Πέλοπας νίκησε τον Οινόμαο χάρη στα άλογα που του είχε χαρίσει ο Ποσειδών και μετά σκότωσε ο ίδιος τον Οινόμαο. Μετά τη νίκη του ο Πέλοπας διέφυγε στην πατρίδα του με την Ιπποδάμεια και τον Μυρτίλο. Στην πορεία όμως ο Πέλοπας αθέτησε την υπόσχεσή του προς τον Μυρτίλο, οπότε ο τελευταίος προσπάθησε να απαγάγει την Ιπποδάμεια. Τότε ο Πέλοπας τον έριξε στη θάλασσα.

Τελικώς, η Ιπποδάμεια έζησε αρμονικά με τον Πέλοπα, και μαζί του έγινε μητέρα και γιαγιά ονομαστών μορφών της ελληνικής μυθολογίας: μητέρα του Ατρέα και του Θυέστη, γιαγιά του Αγαμέμνονα, του Μενελάου και του Ευρυσθέα, κ.ά..
Φίλων ο Αλεξανδρεύς

Ο Φίλων ο Αλεξανδρεύς ή Φίλων (ο) Ιουδαίος ("Philo Judaeus", 20 π.Χ. – 45 μ.Χ.) ήταν ελληνιστής Ιουδαίος φιλόσοφος, ο οποίος γεννήθηκε στην Αλεξάνδρεια της Αιγύπτου, που αποτελούσε εκείνη την εποχή κέντρο της εβραϊκής διασποράς.

Οι ελάχιστες βιογραφικές πληροφορίες για τον Φίλωνα προέρχονται από τα δικά του έργα, συγκεκριμένα στο έργο του "Πρεσβεία προς Γάιον", και από τον Ιώσηπο στο έργο του "Ιουδαϊκή Αρχαιολογία".
Θάλασσα των Κοραλλίων

<br>

thumb|200 px|right|Χάρτης των ν νησιών της θάλασσας των κοραλίωνright|thumb|250px|ο Μεγάλος Κοραλιογενής Ύφαλος
Η Θάλασσα των Κοραλλίων ("Coral Sea") βρίσκεται στη βορειοανατολική ακτή της Αυστραλίας και περιλαμβάνει πολλά ακατοίκητα νησιά τα οποία ανήκουν στην Αυστραλία. Στη Θάλασσα αυτή υπάρχει ο Μεγάλος Κοραλλιογενής Ύφαλος (great barrier reef) ο οποίος έχει ανακηρυχθεί Μνημείο Παγκόσμιας Κληρονομιάς από την UNESCO το 1981. Στην περιοχή διεξάγονται δημοφιλείς ψυχαγωγικές δραστηριότητες όπως το σερφ και οι καταδύσεις. Η Θάλασσα των Κοραλιών έχει έκταση 4.791.000 τ. χλμ. και μέγιστο βάθος 9.165 μέτρα.

Η Θάλασσα των Κοραλλίων οριοθετείται στα ανατολικά από τον Ειρηνικό ωκεανό και τα νησιά Βανουάτου, της Νέας Καληδονίας και των νήσων του Σολομώντα. Στο Βορρά από το αρχιπέλαγος Λουισιάντε και την Παπούα Νέα Γουινέα, δυτικά από το στενό Τόρες και βόρεια από το ακρωτήριο Υόρκη. Στα νότια συναντά τη Θάλασσα της Τασμανίας. Τα ανατολικά μέρη της θάλασσας είναι επιρρεπή σε σεισμούς που δημιουργούν Τσουνάμι. Τα θερμά νερά της Θάλασσας των Κοραλλίων παράγουν συνήθως μικρούς κυκλώνες κάθε χρόνο. Η θάλασσα πήρε το όνομα της από τον Μεγάλο κοραλλιογενή ύφαλο ο οποίος είναι ο μεγαλύτερος κοραλλιογενής ύφαλος στον κόσμο, βασικός ρυθμιστής του παγκόσμιου κλίματος.
Ωκεανογραφία

Ωκεανογραφία (επίσης γνωστή ως ωκεανολογία), είναι η επιστήμη που μελετά τις βιολογικές, γεωλογικές, φυσικές και χημικές παραμέτρους των ωκεανών, των θαλασσών και των υδάτινων οικοσυστημάτων με στόχο τη προστασία και τη διατήρησή τους.
Τζον Μόρεσμπι

Ο Τζον Μόρεσμπι ("John Moresby", 15 Μαρτίου 1830 - 12 Ιουλίου 1922) ήταν Βρετανός ναυτικός ανώτερος υπάλληλος που εξερεύνησε την ακτή της Νέας Γουινέας και ανακάλυψε την περιοχή του λιμένα Μόρεσμπι.

Ο Μόρεσμπι γεννήθηκε στο Αλερφόρντ της Αγγλίας και ήταν γιος του ναυάρχου Φέρφαξ Μόρεσμπι (Sir Fairfax Moresby). Προσχώρησε στο ναυτικό σε νεαρή ηλικία ως εθελοντής στο πλοίο H.M.S. Victor και αργότερα διορίστηκε στο HMS Basilisk με το οποίο διενέργησε υδρολογικές έρευνες γύρω από την ανατολική Νέα Γουινέα. Κατά τη διάρκεια της έρευνας για τη νότια ακτή ανακάλυψε το λιμάνι που ονόμασε Φέρφαξ από το όνομα του πατέρα του. Αργότερα γύρω από αυτό το λιμάνι δημιουργήθηκε το σημερινό Πορτ Μόρεσμπι. Ο Μόρεσμπι έψαχνε επίσης για μια συντομότερη θαλάσσια διαδρομή μεταξύ της Αυστραλίας και της Κίνας και στην ανατολική άκρη του νησιού ανακάλυψε τα στενά της Κίνας. Συνέχισε κατά μήκος της βορειοδυτικής ακτής μέχρι τον Περσικό Κόλπο Huon. Προήχθη αργότερα σε ναύαρχο και πέθανε στις 12 Ιουλίου του 1922 στο Fareham του Χαμσάιρ της Αγγλίας.
Τελλόγλειο Ίδρυμα Τεχνών

Το Τελλόγλειο Ίδρυμα Τεχνών Α.Π.Θ. είναι ίδρυμα και μουσείο τέχνης με έδρα τη Θεσσαλονίκη. Ιδρύθηκε το 1972 από το ζεύγος Νέστορα και Αλίκης Τέλλογλου με την δωρεά ολόκληρης της περιουσίας και των έργων τέχνης που είχαν στην κατοχή τους και τα επόμενα χρόνια εμπλουτίστηκε με διάφορες δωρεές πολλών φίλων της τέχνης, ανάμεσα στους οποίους συγκαταλέγονται οι Τώνης και Ιωάννα Σπητέρη, Γεώργιος Μουρέλος, Δημήτριος Τσάμης και άλλοι. Κύριοι στόχοι του Τελλόγλειου είναι η επαφή του κοινού με την τέχνη και τις συλλογές του ιδρύματος (με ιδιαίτερη έμφαση στους μαθητές και τους φοιτητές μέσω εκπαιδευτικών προγραμμάτων) και η ενίσχυση της καταγραφής και μελέτης της πολιτιστικής κληρονομιάς της Ελλάδας.
Ωγ

Ο Ωγ είναι Βιβλικός γίγαντας που αναφέρεται στην Παλαιά Διαθήκη, του οποίου το ύψος έφθανε τους κέδρους.

Ο Ωγ ήταν βασιλιάς των Βαναναίων που κατοικούσαν τη Χώρα Βασάν της Παλαιστίνης. Οι Ισραηλίτες, σύμφωνα με τις παραδόσεις τους, μετά την έξοδό τους από την Αίγυπτο έφθασαν στη περιοχή Βασάν, όπου και άρχισαν τις αιφνίδιες επιδρομές. Στην προσπάθειά του ο Ωγ να τους αντιμετωπίσει νικήθηκε και φονεύθηκε στην πόλη Εσδραΐν. Τη δε χώρα του Ωγ, που αποτελούσαν εξήντα πόλεις, μετά τη κατάληψή τους ο Μωυσής τις παραχώρησε στη μισή φυλή του Μανασσή (γιου του Ιωσήφ).

* "Αριθμοί κεφ.21:32"
* "Δευτερονόμιο κεφ.3"
Μιμάρ Σινάν

Ο Τάφος του Σινάν στο [[Τέμενος Σουλεϊμανιέ]], [[Κωνσταντινούπολη]] 
Ο Μιμάρ Σινάν (29 Μαΐου 1489 Ağırnas/Άγιοι Ανάργυροι Καππαδοκίας, κατ' άλλους Καισάρεια – 17 Ιουλίου 1588 Κωνσταντινούπολη) ήταν σημαντικός Οθωμανός αρχιτέκτονας, ελληνικής (Ιωσήφ Δογάνογλου) ή κατ' άλλους αρμενικής καταγωγής και ανήκε στο σώμα των Γενίτσαρων. Σύμφωνα με τον Robert Mantran (καθηγητής της Ιστορίας της Οθωμανικής Αυτοκρατορίας στο Πανεπιστήμιο της Προβηγκίας) ο Σινάν ανήκε σε καθαρά Τουρκική οικογένεια από την περιοχή της Καισαρείας. Θεωρείται πως επέφερε σημαντικές καινοτομίες τόσο στην κοσμική όσο και τη θρησκευτική αρχιτεκτονική της Οθωμανικής αυτοκρατορίας και γενικότερα του ισλαμικού κόσμου. Χάρις στη μακροβιότητα και το εξαιρετικό ταλέντο του υπήρξε "προϊστάμενος αρχιτέκτων" των σουλτάνων Σελίμ Α΄, Σουλεϊμάν Α΄, Σελίμ Β΄ και Μουράτ Γ΄.
Αζανία

Η Αζανία ή Φαζάζκα είναι όνομα που αποδόθηκε από μεν τους αρχαίους σε χώρα της ανατολικής Αφρικής και σε περιοχή της Πελοποννήσου, από δε τους νεότερους μέχρι και στη νότια Αφρική. Κατά την κλασική αρχαιότητα το όνομα αναφερόταν σε τμήμα της ανατολικής παράκτιας Αφρικής από το Ακρωτήριο των Αρωμάτων μέχρι τη σημερινή Μομπάσα της Κένυας, ή ίσως μέχρι και την Τανζανία. Οι αρχαίοι Έλληνες την ονόμαζαν και «Βαρβαρία», αλλά δεν βρίσκεται στο ίδιο μέρος με τη νεότερη «Μπαρμπαριά» της Βόρειας Αφρικής.
Συμπληγάδες Πέτρες

Συμπληγάδες Πέτρες στην ελληνική μυθολογία ονομάζονταν δύο πολύ μεγάλοι βράχοι προ θαλάσσιου στενού (διαύλου), που ενώνονταν και αποχωρίζονταν συνεχώς, έτσι ώστε να ήταν αδύνατο το ασφαλές πέρασμα ενός πλοίου. Το πρώτο πλοίο που κατάφερε τελικά τον ασφαλή διάπλου ήταν το πλοίο «Αργώ» με τους Αργοναύτες, με τη βοήθεια της θεάς Ήρας, πιθανότατα αφού έχασε την πρύμνη του (κατ' άλλους την πλώρη του). Συγκεκριμένα, ο Φινέας συμβούλευσε να αφήσουν πρώτα ένα περιστέρι να περάσει ανάμεσα, όπως και έγινε. Οι βράχοι έκλεισαν πίσω από το περιστέρι, που έχασε μόνο κάποια φτερά της ουράς του, και όταν ξανάνοιξαν, η «Αργώ» πέρασε με τους Αργοναύτες να κωπηλατούν με όλη τους τη δύναμη. Από τότε, οι δύο βράχοι ακινητοποιήθηκαν.

Οι Συμπληγάδες ήταν γνωστές και ως «Πλαγκταί», «Κυανέαι», «Συνδρομάδες» και «Συνορμάδες». Οι Ρωμαίοι τις αποκαλούσαν "cyaneae insulae". Ο Όμηρος τις συσχετίζει με τη Σκύλλα και τη Χάρυβδη, δηλαδή με τον Πορθμό της Μεσσήνης στη Σικελία. Ο Στράβων, ο Ηρόδοτος και ο Ευριπίδης πίστευαν πως ήταν η είσοδος του Βοσπόρου από τον Εύξεινο Πόντο. Ο Πλίνιος, επαναλαμβάνοντας τις απόψεις των προηγουμένων, τις ταυτίζει με τις νήσους Φανάρι, και εξηγεί ότι «η ιστορία οφείλεται στο ότι χωρίζονται από πολύ μικρό διάστημα, ώστε από τους εισερχόμενους στη Μαύρη Θάλασσα που τους έβλεπαν καθέτως φαίνονταν δύο, και μετά, όταν η οπτική γωνία γινόταν λίγο πλάγια, εμφανίζονταν σαν να κινούνται και να ενώνονται σε ένα σώμα». Τέλος ο Λόρδος Βύρων τις αναφέρει ως «κυανές Συμπληγάδες» στις τελευταίες στροφές του ποιήματός του "Childe Harold's Pilgrimage".
Μενέλαος

Στην ελληνική μυθολογία ο Μενέλαος (< "μένος" (σφρίγος, οργή, δύναμη) + "λαός", "η οργή του λαού") ήταν αδελφός του Αγαμέμνονα και σύζυγος της Ωραίας Ελένης. Κατά την κυρίαρχη εκδοχή ("Ιλιάδα") ήταν γιος του Ατρέως και της Αερόπης, εγγονός του Πέλοπα και της Ιπποδάμειας. Σύμφωνα με άλλη, μεταγενέστερη εκδοχή, ο Μενέλαος και ο Αγαμέμνονας ήταν γιοι του Πλεισθένους και εγγονοί του Ατρέα, τους ανάθρεψε όμως ο παππούς τους. Σε κάποια περίσταση διώχθηκαν από τις Μυκήνες και κατέφυγαν στην Σπάρτη, όπου βασιλιάς ήταν ο Τυνδάρεως. Διαγωνιζόμενος εκεί με άλλους μνηστήρες, ο Μενέλαος πήρε ως σύζυγο την Ωραία Ελένη, κόρη του Τυνδάρεω ή του Δία. Ο Τυνδάρεως έδωσε το βασίλειό του στον Μενέλαο και την Ελένη.

Από τον γάμο του Μενελάου και της Ελένης γεννήθηκαν η Ερμιόνη και ο Νικόστρατος. Μεταγενέστεροι συγγραφείς αναφέρουν ότι παιδιά τους ήταν και οι: Αιθιόλας, Θρόνιος, Μορράφιος, Πλεισθένης ο Νεότερος και Μελίτη. Η γαλήνη του ζευγαριού ταράχθηκε από τότε που έφθασε στη Σπάρτη ο Πάρις και ιδίως όταν ο Μενέλαος έφυγε στην Κρήτη για να παραστεί στην κηδεία του παππού του Κατρέως. Σύμφωνα με κάποια παράδοση, ο Μενέλαος είχε επισκεφθεί κάποτε την Τροία, μετά από δελφικό χρησμό, για να θυσιάσει στους τάφους του Λύκου και του Χιμαιρέως (γιων του Προμηθέως) για τον λοιμό και την ξηρασία που έπλητταν τη Σπάρτη. Εκεί είχε φιλοξενηθεί από τον Πάρη, οπότε, όταν αργότερα ο Πάρις έφυγε από την Τροία μετά από ένα φόνο, κατέφυγε στη Σπάρτη, όπου φιλοξενήθηκε και εξαγνίστηκε από τον Μενέλαο.
Moodle

Το Moodle είναι ελεύθερο λογισμικό διαχείρισης μαθημάτων (Course Management System), ένα σύστημα διαχείρισης μάθησης Learning Management System (LMS) ή ένα σύστημα εικονικής μάθησης (Virtual Learning Environment – VLE), ή πιο απλά ένα πακέτο λογισμικού για τη διεξαγωγή ηλεκτρονικών μαθημάτων μέσω Διαδικτύου, που προσφέρει ολοκληρωμένες υπηρεσίες ασύγχρονης τηλεκπαίδευσης.

Δημιουργήθηκε το 1999 από τον Αυστραλό Martin Dougiamas ως τμήμα του PhD του και σύμφωνα με αυτόν, έχει δημιουργηθεί πάνω στη φιλοσοφία του κοινωνικού δομητισμού. 
Το Moodle παρέχεται δωρεάν ως ελεύθερο λογισμικό-λογισμικό ανοικτού κώδικα (κάτω από την GNU Public License) και μπορεί να τρέξει σε οποιοδήποτε σύστημα που υποστηρίζει PHP, ενώ έχει τη δυνατότητα να συνδυάζεται με πολλούς τύπους βάσεων δεδομένων (ιδιαίτερα MySQL). 
Χρησιμοποιείται κύριως για τις ανάγκες της ασύγχρονης τηλεκπαίδευσης. 

Έχει περισσότερους από 90 εκατομμύρια χρήστες σε όλο τον κόσμο, τόσο σε επίπεδο ακαδημαϊκό όσο και επιχειρηματικό, αναδεικνύοντας το στην πλατφόρμα με την μεγαλύτερη αποδοχή παγκοσμίως και διατίθεται μεταφρασμένο σε περισσότερες από 75 γλώσσες.
Κράι Καμτσάτκα

Το Κράι Καμτσάτκα (ρωσικά: Камча́тский край) είναι ένα ομοσπονδιακό υποκείμενο της Ρωσίας. Ιδρύθηκε την 1η Ιουλίου 2007, όταν συνενώθηκαν η Περιφέρεια Καμτσάτκα και ο Αυτόνομος θύλακας της Κοριακίας. Εκτείνεται στα εδάφη της χερσονήσου Καμτσάτκα, στον βορειοανατολικό Ειρηνικό ωκεανό. Σε αυτό υπάγονται επίσης οι Νήσοι Κομαντόρσκι, δηλαδή η απόληξη των Αλεουτίων Νήσων προς την Ασία, και η Νήσος Καραγκίνσκι. 

Τα ιδιαίτερα χαρακτηριστικά της χερσονήσου (βαρύ ψύχος, ενεργά ηφαίστεια, δυνατοί σεισμοί) την κάνουν ιδιαίτερα εχθρική προς την ανθρώπινη κατοίκηση. Εκτός των επαγγελμάτων που συνδέονται με το στρατό, κύρια ασχολία των λιγοστών κατοίκων είναι η εκμετάλλευση των άφθονων φυσικών πόρων (αλιεία, ξυλεία), ενώ τα τελευταία χρόνια παρατηρείται ανάπτυξη του "τουρισμού ακραίων συνθηκών". Πόλεις υπάρχουν μόνο στο νότιο κομμάτι, όπου το κλίμα είναι ευνοϊκότερο, με μεγαλύτερη την πρωτεύουσα Πετροπαβλόβσκ Καμτσάτσκι (179.780 κάτοικοι, απογρ. 2010). Ο βορράς, στον οποίο κατοικούν οι αυτόχθονες Κοριάκες, είναι σχεδόν ακατοίκητος: ο μεγαλύτερος οικισμός του είναι η Παλάνα με περίπου 4.000 κατοίκους.

Λόγω της στρατηγικής σημασίας της (ακριβώς απέναντι από την Αλάσκα) και των στρατιωτικών της εγκαταστάσεων, η Καμτσάτκα ήταν "κλειστή περιοχή" έως το 1990. Για να την επισκεφθεί κανείς, έπρεπε να είναι μόνιμος κάτοικος ή να διαθέτει άδεια από το στρατό. Ακόμα και σήμερα είναι κέντρο του ρωσικού "Στόλου Υποβρυχίων του Ειρηνικού", ενώ έντονη είναι και η παρουσία της Πολεμικής Αεροπορίας.

Κυρίαρχη εθνότητα στην Καμτσάτκα είναι οι Ρώσοι, αντιπροσωπεύοντας το 81% του πληθυσμού. Ακολουθούν οι Ουκρανοί με 6% και οι Κοριάκες με 2%.

Η επίσημη εκκλησιαστική αρχή του Κράι Καμτσάτκα είναι η Επισκοπή Πετροπάβλοφσκ και Καμτσάτκα, που ιδρύθηκε το 1840 και υπάγεται στη Ρωσική Ορθόδοξη Εκκλησία.

Στον αθλητισμό η Αθλητική Ομοσπονδία Καμτσάτκας είναι υπεύθυνη για 35 αθλήματα τα οποία έχουν και τις αντίστοιχες τοπικές ομοσπονδίες που εντάσσονται σε αυτήν.
Καντού

Η Καντού (ιταλ. "Cantù" ή "Cantü") είναι μικρή πόλη της Ιταλίας έξω από το Κόμο, αρκετά κοντά στο Μιλάνο. Η πόλη υπολογίζεται ότι έχει 39.898 κατοίκους (31 Οκτωβρίου 2013). Είναι φημισμένη για την ομάδα μπάσκετ, η οποία στο παρελθόν έχει επιτύχει πολλές διακρίσεις σε ευρωπαϊκό επίπεδο.
Λαοδίκεια η Πάραλος

Η Λαοδίκεια η Πάραλος ήταν αρχαία πόλη, η σημερινή Ελ Λατακίγιε ή Λαττάκια της Συρίας. Κτίσθηκε πάνω στη φοινικική πόλη Ραμιθά από τον Σέλευκο Α΄, που της έδωσε το όνομα της μητέρας του. Η θέση της ήταν στην ακτή της Συρίας, σε ένα ακρωτήριο, στη βάση του οποίου υψώνονταν δύο μικροί λόφοι, που δενξεπερνούσαν σε ύψος τα 70μ., απέναντι από την Κύπρο και διέθετε αξιόλογο λιμάνι. Είχε σχήμα τραπεζίου διαστάσεων 3.000 Χ 1.300 μ. και περιβαλλόταν από ένα ισχυρό τείχος. Στο νότιο από τους δύο λόφους είναι πολύ πιθανό να βρισκόταν η ακρόπολη που συμπλήρωνε την οχύρωση της πόλης. Το σχέδιό της ήταν ορθογωνικό και οι δρόμοι της ακολουθούσαν τα σημεία του ορίζοντος. Ένας κεντρικός μεγάλου μήκους, δρόμος διέσχιζε την πόλη από Βορρά προς Νότο ενώ πολλοί άλλοι δρόμοι παράλληλοι και κάθετοι έτεμναν από Ανατολικά προς Δυτικά, δημιουργώντας ορθογωνικά οικοδομικά τετράγωνα διαστάσεων 112 Χ 58 μ. Ο Μάρκος Αντώνιος την ανακήρυξε «ελεύθερη πόλη», ο Π. Νίγηρας την κατέστρεψε και αργότερα ο Σεπτίμιος Σεβήρος την ανοικοδόμησε.

Στους χριστιανικούς χρόνους η Λαοδίκεια η Πάραλος ήταν έδρα επισκοπής και επίνειο της Αντιόχειας, πρωτεύουσα της επαρχίας Θεοδωριάδας. Ο ελληνιστής Χριστιανός διανοούμενος Απολλινάριος Λαοδικείας διετέλεσε επίσκοπος της πόλης κατά τη διάρκεια των ετών 361-390μ.Χ. και επηρέασε σημαντικά τη χριστολογική σκέψη , καταπολεμώντας παράλληλα τον αρειανισμό. Το 1102 μ.Χ. κυριεύθηκε από τον Ταγκρέδο, την κατέστρεψε σεισμός το 1170 και επιδρομή των Αράβων το 1188. Χτίστηκε και πάλι, αλλά νέος σεισμός, το έτος 1287, την κατέστρεψε εκ νέου.

Κατά την αρχαιότητα, η Λαοδίκεια η Πάραλος διέθετε και εκτεταμένους αμπελώνες.
Νιλς Μπορ

Ο Νιλς Μπορ ("Niels Henrik David Bohr", 7 Οκτωβρίου 1885 – 18 Νοεμβρίου 1962) ήταν Δανός φυσικός, ένας από τους μεγαλύτερους ερευνητές της θεωρητικής Φυσικής όλων των εποχών.
Ρότζερ Φέντερερ

thumb|Ο Ρότζερ Φέντερερ.
Ο Ρότζερ Φέντερερ ("Roger Federer", 8 Αυγούστου 1981) είναι Ελβετός επαγγελματίας αντισφαιριστής, ο οποίος κατατάσσεται σήμερα στο Νο. 6 παγκοσμίως από την Ένωση Επαγγελματιών Αντισφαιριστών. Είναι ένας από τους κορυφαίους τενίστες όλων των εποχών -σύμφωνα μάλιστα με τις κατά καιρούς δηλώσεις σχολιαστών τένις και τενιστών, "ο σπουδαιότερος όλων των εποχών". Μερικά από τα αναρίθμητα ρεκόρ του μεγαλύτερου τενίστα όλων των εποχών είναι η παραμονή του επί 310 εβδομάδες ως νούμερο 1 της παγκόσμιας κατάταξης (237 εκ των οποίων συνεχόμενες, γεγονός που καθιστά άλλο ένα απόλυτο ρεκόρ για το ανδρικό τένις), η κατοχή 20 τίτλων Grand Slam και 6 τίτλων ATP World Tour Finals, η κατάκτηση 5 συνεχόμενων τίτλων σε δύο διαφορετικά Grand Slam (Γουίμπλεντον και Αμερικανικό Όπεν), η κατάκτηση 3 Grand Slam σε κάθε μία από τρεις διαφορετικές σεζόν (2004, 2006 και 2007), η συμμετοχή του σε 31 τελικούς Grand Slam (κατέχοντας, μάλιστα, τα δύο ρεκόρ συμμετοχής σε συνεχόμενους τελικούς Grand Slam -10 και 8 αντίστοιχα), η συμμετοχή του σε τουλάχιστον 5 τελικούς σε κάθε Grand Slam (7 στο Αυστραλιανό Όπεν, 5 στο Ρολάν Γκαρός, 12 στο Γουίμπλεντον και 7 στο Αμερικανικό Όπεν), η συμμετοχή του στους τελικούς και των τεσσάρων Grand Slam σε τρεις διαφορετικές σεζόν (2006, 2007 και 2009), η συμμετοχή του σε τουλάχιστον τρεις από τους τέσσερις τελικούς Grand Slam σε πέντε διαφορετικές σεζόν (2004, 2006, 2007, 2008, 2009) και η συμμετοχή του σε 23 συνεχόμενους ημιτελικούς Grand Slam (δεύτεροι, με 10 συνεχόμενους ημιτελικούς, έρχονται οι Ροντ Λέιβερ και Ιβάν Λεντλ).
Ρόι Τάρπλεϊ

O Ρόι Τάρπλεϊ ("Roy James Tarpley", 28 Νοεμβρίου 1964 - 9 Ιανουαρίου 2015) ήταν Αμερικανός καλαθοσφαιριστής
Γιώργος Ντότσικας

Ο Γιώργος Ντότσικας (1961 - 11 Ιουνίου 2007) ήταν Έλληνας διεθνής αθλητής της υδατοσφαίρισης.

Γεννήθηκε στην Πάτρα το 1961 και πέθανε στην Πάτρα στις 11 Ιουνίου 2007 από ανακοπή καρδιάς, 46 ετών. Ξεκίνησε από τα τμήματα υποδομής του ΝΟ Πατρών το 1968 σε ηλικία 7 ετών,έπαιξε σε όλα τα τμήματα του ΝΟΠ ξεκινώντας από την κολύμβηση και φτάνοντας να γίνει βασικό και αναντικατάστατο μέλος του και να κληθή και στην εθνική Ελλάδας. Το 1985 πήγε στον Ολυμπιακό μέχρι και το 1986 που επέστρεψε στην Πάτρα και στον Αχαιό 47΄ . Σταματώντας το πόλο διετέλεσε προπονητής του Θριάμβου Πατρών, ταμίας στον ΝΟΠ και πρόεδρος του "Μέγα Αλέξανδρου Πάτρας" ομάδας Ξιφασκίας. Είχε σπουδάσει χημικός, ήταν ιδιοκτήτης του φροντιστηρίου Πρόοδος ενώ ήταν παντρεμένος με τη Δώρα Καίσαρη και είχε μία κόρη τη Εμυ πρωταθλήτρια Ελλάδας στην ξιφασκία και αθλήτρια του Μέγα Αλέξανδρου Πάτρας.
Ανκόνα

Η Ανκόνα (ή Αγκώνα· από την αρχαία πόλη Αγκώνα που έχτισαν οι Συρακούσιοι) (ιταλ. "Ancona") είναι πόλη και λιμάνι της Ιταλίας στην Αδριατική, πρωτεύουσα της ομώνυμης επαρχίας στην περιοχή Μάρκε. Έχει 101.909 κατοίκους και απέχει 380 μίλια από την Κέρκυρα. Σύμφωνα με τον Στράβωνα 

και τον Πλίνιο, χτίστηκε το 394 π.Χ. από τους Συρακούσιους. Το αρχικό της όνομα ήταν «Δωρική Αγκών». Στην αρχαιότητα ήταν ξακουστή για τα κρασιά της και την πορφύρα της. Σημείωσε μεγάλη ακμή κατά τη ρωμαϊκή εποχή, όταν αποτελούσε ναυτική βάση των Ρωμαίων στην Αδριατική και ο αυτοκράτορας Τραϊανός κατασκεύασε κυματοθραύστη. Οι κάτοικοι προς τιμή του έχτισαν το 105 μ.Χ. μια αψίδα, που σώζεται μέχρι σήμερα.

Στο χάρτη της Ιταλίας, η ευρύτερη περιοχή της Ανκόνας μοιάζει με ανθρώπινο αγκώνα, από όπου και πήρε ενδεχομένως την ονομασία της.
Ζάρκο Πάσπαλι

<br>
Ο Ζάρκο Πάσπαλι (σερβικά: "Жарко Паспаљ", "Žarko Paspalj"), (Πλιέβλια, 27 Μαρτίου 1966), είναι Μαυροβούνιος πρώην διεθνής καλαθοσφαιριστής. Με ύψος 2,08μ. αγωνιζόταν στις θέσεις του Σμολ και Πάουερ φόργουορντ. Αγωνίστηκε στο μεγαλύτερο μέρος της καριέρας του στην Ελλάδα (έξι συνολικά σεζόν), αποτελώντας έναν από τους κορυφαίους αθλητές κατά την συγκεκριμένη περίοδο, έχοντας σημαντική επιρροή στην ανάδειξη του ελληνικού πρωταθλήματος. Επίσης αγωνίστηκε στο ΝΒΑ, την Ιταλία, την Γαλλία καθώς και την Γιουγκοσλαβία από όπου και ξεκίνησε την πορεία του.
Σαρδανάπαλος

thumbnail|Σαρδανάπαλος. Ασσυρία. Αρχεία του Μουσείου του Μπρούκλιν, Συλλογή Αρχείων Γκουντγίαρ. 
Ο Σαρδανάπαλος ήταν, σύμφωνα με τον Έλληνα συγγραφέα Κτησία, ο τελευταίος βασιλιάς της Ασσυρίας, αν και στην πραγματικότητα τη θέση αυτή κατέχει ο Ασούρ Ουμπαλίτ Β΄ (612-605 π.Χ.). Το βιβλίο του Κτησία "Περσικά" είναι χαμένο, αλλά γνωρίζουμε το περιεχόμενό του από μετέπειτα συλλογές και από το έργο του Διόδωρου (II.27). Σε αυτή την αναφορά, ο Σαρδανάπαλος που υποτίθεται ότι έζησε το 7ο αιώνα π.Χ., παρουσιάζεται σαν έκφυλη μορφή που περνά τη ζωή του στην τρυφή και έχει έναν καταστροφικό θάνατο. Η θρυλική ηθική παρακμή του Σαρδανάπαλου αργότερα έγινε αντικείμενο θεματολογίας στην λογοτεχνία και τη τέχνη, ειδικά κατά τη Ρομαντική περίοδο. 

Το όνομα Σαρδανάπαλος πιθανόν είναι παραφθορά του Ασσουρμπανιπάλ, αυτοκράτορα της Ασσυριακής Αυτοκρατορίας, αλλά ο Σαρδανάπαλος που περιγράφεται από τον Διόδωρο έχει πολύ λίγη σχέση με αυτά που είναι γνωστά για αυτόν τον βασιλιά, που στην πραγματικότητα ήταν στρατιωτικά ισχυρός, αποτελεσματικός και μορφωμένος ηγέτης, που ήταν ηγέτης της μεγαλύτερης αυτοκρατορίας που είχε δει μέχρι τότε ο κόσμος.
Έσπερος Α.Ο.Π.Α.

Ο Αθλητικός Όμιλος Έσπερος Παναγιάς Αλεξιώτισσας, γνωστός και με τη συντομογραφία Έσπερος Α.Ο.Π.Α., είναι ελληνικός αθλητικός σύλλογος που δραστηριοποιείται στη συνοικία Παναγία Αλεξιώτισσα της Πάτρας, στο Νομό Αχαΐας, όπου και βρίσκεται η έδρα του, το Δημοτικό Κλειστό Γυμναστήριο "«Παναγία Αλεξιώτισσα»". Επίσημο έτος ίδρυσης του συλλόγου είναι το 2004 και προέκυψε από τη συγχώνευση του Έσπερου Πατρών (ίδρυση 1978) και του Α.Ο. Παναγιάς Αλεξιώτισσας (ίδρυση 1987). Αγωνίζεται με χρώματα το κίτρινο και το μαύρο και διατηρεί ως σήμα το αστέρι και το κλαδί ελιάς. Διατηρεί τμήματα καλαθοσφαίρισης όλων των ηλικιών.
Ασσυρία

thumb|250px|Χάρτης του Ασσυριακού κράτους μεταξύ 9ου και 7ου π.Χ. αιώνα.
thumb|250px|Ανθρωπόμορφος γενειοφόρος ταύρος από τα ανάκτορα του Σαργών Β'
Ασσύριος ([[1400 π.Χ.]])
Ο [[Σαρδανάπαλος]] καίει τα [[Σούσα]] ([[647]] π.χ.)
thumb|250px|Τα Ασσυριακά στρατεύματα επιστρέφουν από νίκη
Ο [[Σαρδανάπαλος]] παλεύει με ένα λιοντάρι
[[Τιγκλάθ Πιλεσέρ Γ΄]]

Η Ασσυρία ήταν αρχαία χώρα (Βασίλειο της Μεσοποταμίας) στην κοιλάδα του Τίγρη η οποία έλαβε την ονομασία της από την αρχική πόλη-κράτος Ασσούρ, που έφερε το όνομα του ομώνυμου θεού. Το Ασσυριακό κράτος απετέλεσε επανειλημμένα αυτοκρατορία της οποίας η μεγαλύτερη ακμή προσδιορίζεται μεταξύ του 9ου και 7ου αιώνα π.Χ. Το Ασσυριακό κράτος καταλύθηκε οριστικά το 612 π.Χ..

Η περιοχή αυτή, όπου σήμερα βρίσκεται το ΒΑ Ιράκ, είναι μεγάλη χαμηλή πεδιάδα με μικρούς λόφους και διαρρέεται από τον ποταμό Τίγρη και τους παραποτάμους του, τα άφθονα νερά και το καλό κλίμα έκαναν και στην αρχαιότητα τον τόπο αυτόν από τις πιο γόνιμες χώρες της Ασίας. Πήρε το όνομα της από την αρχαία πόλη Ασσούρ αρχική κοιτίδα των Ασσυρίων η οποία υπήρχε ως τον 14ο αιώνα που καταστράφηκε από τους Μογγόλους του Ταμερλάνου και τον θεό Ασσούρ ο οποίος λατρευόταν στην πόλη. Τον 24ο αιώνα οι πρόγονοι των Ασσύριων είχαν σχηματίσει στη Μεσοποταμία την αυτοκρατορία των Ακκάδων η οποία κυβερνήθηκε από τον Σαργών τον μέγα και τη δυναστεία του, ακολούθησαν ξανά οι Σουμέριοι της τρίτης δυναστείας της πόλης Ουρ. Μετά τη διάλυση των Ακκάδων και των Σουμερίων οι απόγονοι των Ακκάδων τον 19ο αιώνα π.χ. χωρίστηκαν στους Βαβυλώνιους στο νότιο τμήμα του σημερινού Ιράκ κοντά στον Περσικό κόλπο και τους Ασσύριους στο πεδινό βόρειο τμήμα σαν νομάδες υπό τη διοίκηση φυλάρχων.
Προπέρτιος

Ο Σέξτος Προπέρτιος ήταν Λατίνος ελεγειακός ποιητής, που γεννήθηκε περί το 50 π.Χ. στη Μπεβάνια (Bevagna) και πέθανε μεταξύ του 15 π.Χ. και του 2 π.Χ..

Ο Προπέρτιος ήταν ένας Ρωμαίος ποιητής που πέρασε το μεγαλύτερο μέρος της ζωής του στη Ρώμη. Ελάχιστα άλλα πράγματα γνωρίζουμε για τη ζωή του. Το έργο του πάντως έχει ισχυρές επιδράσεις από την ποίηση του Κάτουλλου, του πλέον αξιοσημείωτου νεοτερικού ποιητή. Το σωζόμενο έργο του Προπερτίου αποτελείται από 4 βιβλία με ελεγείες.
Λαοδίκεια η κατά Λίβανον

Η Λαοδίκεια η κατά Λίβανον ή «προς Λιβάνου» ("Laodicea ad Libanum") ήταν αρχαία οχυρή πόλη του Λιβάνου, φρούριο των Χετταίων κτισμένο στη νότια όχθη της λίμνης Χομς στην Κοίλη Συρία. Αναφέρεται και ως Κάδης η επί του Ορόντου. Η πόλη άκμασε κατά την ελληνιστική εποχή. Σήμερα τα ερείπιά της βρίσκονται περίπου 25 χιλιόμετρα νοτιοδυτικά από την πόλη Χομς της Συρίας.

Σε λατινικά κείμενα η πόλη αυτή αναφέρεται μερικές φορές και ως "Cabrosa, Scabrosa", ή και "Cabiosa Laodiceia" (από τον Πτολεμαίο). Μνημονεύεται από τον Στράβωνα (XVI, σ. 755) ως η αρχή της πεδιάδας του Μαρσύα, η οποία απλωνόταν κατά μήκος της δυτικής όχθης του ποταμού "Ορόντη", κοντά στην πηγή του. Ο Πτολεμαίος δίνει το όνομά της σε μία επαρχία, τη Λαοδικηνή, στην οποία αναφέρει ότι ανήκουν δύο άλλες μικρές πόλεις, ο Παράδεισος και η Ιαβμούδα (Jabruda). Αναφορά στη Λαοδίκεια αυτή υπάρχει και στον Πλίνιο (v. 23).

Η πόλη είναι ακόμα έδρα επισκοπής της Ρωμαιοκαθολικής Εκκλησίας ("Laodicensis ad Libanum"). Σημερινός επίσκοπος είναι ο Paul Bassim.
Γουίλιαμ Ντάμπιερ

Το νέο ταξίδι του πλοιάρχου Ντάμπιερ στη Νέα Ολλανδία (Αυστραλία) το [[1699]]
Ο Γουίλιαμ Ντάμπιερ ("William Dampier", 1651 - Μάρτιος 1715) ήταν Άγγλος πειρατής, συγγραφέας και θαλασσοπόρος. Χαρτογράφησε πολλές περιοχές της Αυστραλίας και της Νέας Γουινέας.
Συντελεστής

Συντελεστής, στα μαθηματικά, ονομάζεται ένας αριθμός, πραγματικός ή μιγαδικός, που πολλαπλασιάζεται με κάποια άλλη μαθηματική έκφραση που περιέχει μεταβλητές. Για παράδειγμα στις παρακάτω μαθηματικές εκφράσεις, στις οποίες τα x και y είναι μεταβλητές, τα a και b είναι συντελεστές του πολλαπλασιαστικού όρου που συνοδεύουν:
#formula_1
#formula_2
#formula_3
Δηλαδή, στην πρώτη έκφραση, το a είναι συντελεστής του όρου x2 και το b του x, στη δεύτερη το a είναι συντελεστής του sin(x) και το b του cos(x), ενώ στην τελευταία έκφραση το a είναι συντελεστής του ex και το b του e-x.
Ησάμ

Ο Ησάμ ή Ασήμ ή Ασούμ (εβραϊκά Χασούμ) είναι Βιβλικό πρόσωπο που αναφέρεται στη Παλαιά Διαθήκη.

Ο Ησάμ ήταν αρχηγός οικογένειας η οποία μετά του Ζοροβάβελ επέστρεψε από τη Βαβυλώνια αιχμαλωσία. Ο αριθμός των μελών της οικογένειας του Ησάμ, στα βιβλία της Π.Δ. ποικίλλει, κατά το μεν Β΄ Έσδρα αριθμούσε 223 μέλη, κατά το δε Νεεμία σε 328 μέλη. Ειδικά στο βιβλίο Β΄ Έσδρα αναφέρεται πως όταν οι γιοι του Ησάμ επανέκαμψαν στα εδάφη τους χώρισαν τις γυναίκες τους που είχαν νυμφευθεί στη Βαβυλώνα.
Λύσανδρος

Ο Λύσανδρος (... - 395 π.Χ.) ήταν Σπαρτιάτης πολιτικός και στρατηγός, ο οποίος έπαιξε καθοριστικό ρόλο στη νίκη των Σπαρτιατών κατά των Αθηναίων στον Πελοποννησιακό πόλεμο το 404 π.Χ. Ήταν ικανότατος στρατηγός και ναύαρχος των Λακεδαιμονίων, υπέρμετρα όμως φιλόδοξος και χωρίς ηθικούς φραγμούς. Διεκπεραίωσε νικηφόρα τη ναυμαχία κοντά στο "Νότιο Ακρωτήριον", όπως και τη ναυμαχία στους Αιγός Ποταμούς. Κατόπιν πολιόρκησε την Αθήνα, την υποχρέωσε σε παράδοση και κατέστρεψε τα Μακρά Τείχη το 404 π.Χ. Ήταν εκείνος που εγκατέστησε σπαρτιατική φρουρά στην Ακρόπολη της Αθήνας και το καθεστώς των Τριάκοντα Τυράννων. Απέτυχε στην προσπάθειά του κατά του Αγησιλάου Β' να γίνει βασιλιάς της Σπάρτης

Σκοτώθηκε στη μάχη της Αλιάρτου το 395 π.Χ., κατά το Βοιωτικό Πόλεμο, σε μια προσπάθεια του να βοηθήσει τους Φωκείς. 69
Αθλητικός Σκοπευτικός Σύλλογος Αχαΐας

Ο Αθλητικός Σκοπευτικός Σύλλογος Αχαΐας (Α.Σ.Σ.Α.) είναι αθλητικός σύλλογος στην Πάτρα που ασχολείται με τη σκοποβολή και την τοξοβολία. Ιδρύθηκε το 2002 και κατάφερε μέσα σε 4 χρόνια, το 2006, να ανακηρυχθεί πρωταθλητής Ελλάδος στο σύνθετο ομαδικό τόξο αντρών. Την ομάδα που κατέκτησε το πρωτάθλημα την αποτελούσαν οι Σπύρος Κεχρανιάς, Μανώλης Κούλης και Χρήστος Κουρνούτος. Οι αγώνες έγιναν στο Αθλητικό Κέντρο Ιππασίας του Μαρκόπουλου.

Το 2007 το γυναικείο τμήμα του ΑΣΣΑ κατέκτησε το πρωτάθλημα Ελλάδας στο Ολυμπιακό τόξο στη διοργάνωση που έγινε στην Πάτρα. Στην ίδια διοργάνωση η Μαρία Τσαβαχίδου αναδείχτηκε πρώτη στον Ολυμπιακό γύρο του Σύνθετου τόξου και 2η η Αγγελική Γιαννοπούλου. 

Στο κύπελλο Ελλάδος κλειστού χώρου για το 2009 κατέλαβε την πρώτη θέση στις γυναίκες στο σύνολο. Οι αγώνες πραγματοποίησαν στην Αθήνα , από τους αθλητές του ΑΣΣΑ κυπελλούχοι Ελλάδος , 1η θέση, αναδείχτηκαν η Νικολέτα Στιβανάκη και 2η η Μαρούσα Τσαβαχίδου.
Αυσόνιος

Μνημείο του Αυσόνιου στο [[Μιλάνο]].
Ο Δέκιμος Μάγνος Αυσόνιος ("Decimus Magnus Ausonius", 310 - 394) ήταν Λατίνος ποιητής και δάσκαλος της ρητορικής στο Μπορντό της Γαλλίας. Για ένα διάστημα διετέλεσε δάσκαλος του μελλοντικού αυτοκράτορα Γρατιανού, ο οποίος αργότερα του απένειμε το αξίωμα του Ύπατου.
Ουράλης

O Ουράλης (Ρωσικά: Урал, προφορά ΔΦΑ [ʊˈrɑl]), είναι ποταμός της νότιας Ρωσίας, που πηγάζει από τα Ουράλια όρη και χύνεται στην Κασπία Θάλασσα. Ο ποταμός, καθώς και τα Ουράλια, στα οποία οφείλει και το όνομά του, αποτελούν τα φυσικά σύνορα που χωρίζουν την Ασία από την Ευρώπη. Το συνολικό μήκος του είναι 2.534 χιλιόμετρα.

Ο Ουράλης είναι πλωτός σε μια απόσταση 1.500 χλμ. από τις εκβολές του. Αποτελεί μια από τις βασικές εμπορικές οδούς μεταξύ Ασίας και Ευρώπης, μέσω της οποίας διακινούνται σιτηρά, κτηνοτροφικά προϊόντα και διάφορα είδη ψαριών.
Ιμχοτέπ

Ο Ιμχοτέπ (Imhotep ή Imuthes, [Ιμούθης στα Ελληνικά]) είναι ένα πρόσωπον της ιστορίας της Αιγύπτου, για το οποίον υπάρχει βεβαιότητα ότι υπήρξε πραγματικά (όχι κατακτητής ή βασιλιάς), ένας καλλιτέχνης ή σοφός, ιατρός, αρχιτέκτονας και κύριος σύμβουλος του βασιλιά Ζοζέρ (Zoser ή Djoser, 3.150 περίπου π.Χ.). Προσέφερε τόσες υπηρεσίες στην Αιγυπτιακή ιατρική, ώστε λατρεύτηκε ως θεός της γνώσεως και τιμήθηκε ως ιδρυτής των επιστημών και των τεχνών. Φαίνεται ότι ίδρυσε και σχολή αρχιτεκτονικής, η οποία έδωσε στην επόμενη δυναστεία τους πρώτους μεγάλους οικοδόμους της ιστορίας. Κατά την παράδοση, υπό τη διεύθυνσή του κατασκευάστηκε στην Αίγυπτο το πρώτο σπίτι από λίθους, αυτός δε ύψωσε το αρχαιότερο αιγυπτιακό μνημείο, την κλιμακωτή πυραμίδα τής Σακκάρας, η οποία καθώρισε για πολλούς αιώνες τον ρυθμό των επιταφίων μνημείων. Αυτός τέλος σχεδίασε τον ναό του βασιλιά Ζοζέρ, με τους θαυμάσιους λωτόσχημους κίονες και τους τοίχους του με τα φατνώματα. Στα ερείπια αυτά της Σακκάρας, που ανάγονται στις απαρχές της αυγυπτιακής τέχνης, ευρίσκομε τους ραβδωτούς κίονες, που έχουν την ωραιότητα των Ελληνικών, ανάγλυφα ρεαλιστικής συλλήψεως, τα πράσινα φαγεντιανά, που συναγωνίζονται τα Ιταλικά του Μεσαίωνος, και ένα μεγάλο λίθινον ομοίωμα του βασιλιά Ζοζέρ, του οποίου οι λεπτομέρειες έχουν εξαλειφθεί από τον χρόνο αλλά που αποκαλύπτουν ακόμη μία σύνθετη και ευφυή φυσιογνωμία. ("ΠΑΓΚΟΣΜΙΟΣ ΙΣΤΟΡΙΑ ΤΟΥ ΠΟΛΙΤΙΣΜΟΥ", του Αμερικανού Will Durant [1885-1981], τόμος Α, "Η Ανατολική μας Κληρονομιά", εκδ. οίκος Αφοι ΣΥΡΟΠΟΥΛΟΙ, 1969). 

Αγαλματίδιο του Αιγύπτιου αρχιτέκτονα Ιμχοτέπ, που σήμερα βρίσκεται στο μουσείο του [[Λούβρο|Λούβρου]].
Aermacchi M-346

Το Aermacchi M-346 είναι ένα υποηχητικό εκπαιδευτικό αεροσκάφος, Ιταλικής κατασκευής. Το αεροσκάφος βασίζεται στην απόπειρα μεταξύ της Aermacchi και της Ρωσικής Yakovlev για την κοινή ανάπτυξη και προώθηση του Yak-130.
Πλίνιος ο Πρεσβύτερος

Ο Γάιος Πλίνιος Σεκούνδος ("Gaius Plinius Secundus", 23 - 25 Αυγούστου 79), περισσότερο γνωστός ως Πλίνιος ο Πρεσβύτερος, ήταν Ρωμαίος συγγραφέας, φυσιοδίφης και φυσικός φιλόσοφος, καθώς και στρατιωτικός και ναυτικός διοικητής των πρώτων χρόνων της Ρωμαϊκής αυτοκρατορίας και φίλος του αυτοκράτορα Βεσπασιανού. 

Εκμεταλλευόμενος το μεγαλύτερο μέρος του ελεύθερου χρόνου του μελετώντας, γράφοντας και διερευνώντας φυσικά και γεωγραφικά φαινόμενα, ο Πλίνιος έγραψε την εγκυκλοπαιδική "Φυσική Ιστορία", η οποία αποτέλεσε συντακτικό μοντέλο για τις εγκυκλοπαίδειες. 

Γεννήθηκε στο Κόμο το 23 μ.Χ. και πέθανε στις 25 Αυγούστου του 79 μ.Χ. κατά τη διάρκεια της περίφημης έκρηξης του Βεζούβιου. Πίστευε ότι «αληθινή δόξα είναι να κάνεις αυτό που αξίζει να γραφεί, και να γράφεις αυτό που αξίζει να διαβαστεί».
Yakovlev Yak-130

Το Yakovlev Yak-130 είναι ένα εκπαιδευτικό αεροσκάφος, Ρωσικής κατασκευής. Έκανε την πρώτη του πτήση στις 26 Αρπιλίου 1996. Το αεροσκάφος βασίζεται στην απόπειρα μεταξύ της Yakovlev και της Ιταλικής Aermacchi για την κοινή ανάπτυξη και προώθηση του Yak-130. Το 2000 η συνεργασία μεταξύ των δύο εταιριών τερματίστηκε εξαιτίας διαφορών και η κάθε εταιρία συνέχισε να αναπτύσει το αεροσκάφος ανεξάρτητα, βασιζόμενες στα υπάρχοντα σχέδια. Η έκδοση της Aermacchi είναι το M-346. Μία άλλη ονομασία του Yak-130 είναι Yak-AT.
Μάχη του Σκρα

Η Μάχη του Σκρα ή Μάχη του Σκρα ντι Λέγκεν (16 Μαΐου/29 Μαΐου - 17 Μαΐου/30 Μαΐου του 1918) θεωρείται ως μια από τις σημαντικότερες νικηφόρες μάχες του ελληνικού στρατού στη διάρκεια του Α΄ Παγκοσμίου Πολέμου, καθώς η επίθεση πραγματοποιήθηκε από ελληνικές, κυρίως, δυνάμεις. Αντίπαλος ήταν ο βουλγαρικός στρατός. Η μάχη διεξήχθη στην ομώνυμη σήμερα περιοχή του Νομού Κιλκίς.
Απόστολος Κιλεσσόπουλος

Ο Απόστολος Κιλεσσόπουλος (1942) είναι Έλληνας ζωγράφος, συγγραφέας,σκηνοθέτης, σκηνογράφος. Θεωρείται από τις σημαντικότερες μορφές της μεταπολεμικής τέχνης.
Άρθουρ Ντάιον Χάνα

Ο Άρθουρ Ντάιον Χάνα ("Arthur Dion «A.D.» Hanna", 1928-) ήταν Γενικός Κυβερνήτης στις Μπαχάμες από το 2006 ως το 2010. Την περίοδο 1960 - 1992 διετέλεσε βουλευτής με το Προοδευτικό Φιλελεύθερο Κόμμα και την περίοδο 1967-1984 ήταν αντιπρόεδρος της κυβέρνησης.
Άλβαρ Άαλτο

μικρογραφία|Ο Άλβαρ Άαλτο σε φινλανδικό γραμματόσημο του 1976.
Ο Άλβαρ Άαλτο ("Hugo Alvar Henrik Aalto", 3 Φεβρουαρίου 1898 - 11 Μαΐου 1976) ήταν Φινλανδός αρχιτέκτονας και βιομηχανικός σχεδιαστής, αποκαλούμενος μερικές φορές ως «πατέρας του μοντερνισμού» στις σκανδιναβικές χώρες. Η δουλειά του περιλαμβάνει αρχιτεκτονική, έπιπλα και υαλικά.
HWV

Ο όρος Händel-Werke-Verzeichnis (συντομογραφία HWV) αναφέρεται στον Κατάλογο Έργων του Χαίντελ. Αυτός ο θεματικός κατάλογος κατάλογος των έργων του συνθέτη είναι στα γερμανικά και εκδόθηκε μεταξύ 1978 και 1986 από τον Μπέρντ Μπάσελντ. Η συνήθης αρίθμιση των έργων του Γκέοργκ Φρίντριχ Χαίντελ γίνεται βάσει αυτού του καταλόγου.
Ιατζουντίν Αχμέτ

Ο Ιατζουντίν Αχμέτ ("ইয়াজউদ্দিন আহম্মেদ", 28 Φεβρουαρίου 1931 - 10 Δεκεμβρίου 2012) ήταν πολιτικός από το Μπανγκλαντές. Έγινε (ανεξάρτητος) Πρόεδρος της χώρας στις 6 Σεπτεμβρίου του 2002. Μετά τη λήξη της πρωθυπουργικής θητείας της Χαλίντα Ζία, η χώρα θρήνησε τουλάχιστον 16 νεκρούς και εκατοντάδες τραυματίες, στα τέλη Οκτωβρίου του 2006. Η πρωτεύουσα Ντάκα και πολλές άλλες πόλεις βυθίστηκαν στη βία, καθώς ξέσπασαν αιματηρές συγκρούσεις μεταξύ οπαδών της Ζία, αντιπάλων της και αστυνομικών δυνάμεων. Σε μια προσπάθεια άρσης του πολιτικού αδιεξόδου, ο πρόεδρος του Μπανγκλαντές αποφάσισε να αναλάβει ο ίδιος και την πρωθυπουργία, προκειμένου να οδηγήσει τη χώρα σε εκλογές τον Ιανουάριο του 2007. Η Ζία επρόκειτο να παραδώσει την εξουσία σε μια προσωρινή κυβέρνηση, με επικεφαλής τον πρώην πρόεδρο του Ανωτάτου Δικαστηρίου, Κ.Μ.Χασάν. Ωστόσο, η αντιπολίτευση αντιδρούσε στο διορισμό του Χασάν, τον οποίο κατηγόρησε για μεροληψία υπέρ του κυβερνώντος κόμματος PNB, του οποίου υπήρξε μέλος. Η ορκωμοσία του Χασάν αναβλήθηκε, επισήμως για λόγους υγείας, και τελικώς ανακοινώθηκε ότι δεν ήταν σε θέση να αναλάβει την πρωθυπουργία. Οι εκλογές του 2007 αναβλήθηκαν.